CELEX: 62017CN0068
Language: fi
Date: 2017-02-09 00:00:00
Title: Asia C-68/17: Ennakkoratkaisupyyntö, jonka Bundesarbeitsgericht (Saksa) on esittänyt 9.2.2017 – IR v. JQ

8.5.2017   
            
            
               FI
            
            
               Euroopan unionin virallinen lehti
            
            
               C 144/26
            
         Ennakkoratkaisupyyntö, jonka Bundesarbeitsgericht (Saksa) on esittänyt 9.2.2017 – IR v. JQ
   (Asia C-68/17)
   (2017/C 144/34)
   Oikeudenkäyntikieli: saksa
   
      Ennakkoratkaisua pyytänyt tuomioistuin
   
   Bundesarbeitsgericht
   
      Pääasian asianosaiset
   
   
      Valittaja: IR
   
      Vastapuoli: JQ
   
      Ennakkoratkaisukysymykset
   
   
               1)
            
            
               Onko yhdenvertaista kohtelua työssä ja ammatissa koskevista yleisistä puitteista 27.11.2000 annetun neuvoston direktiivin 2000/78/EY (1) 4 artiklan 2 kohdan toista alakohtaa tulkittava siten, että kirkko voi määrätä sitovasti käsiteltävässä asiassa vastaajana olevan kaltaista organisaatiota, joka vaatii johtavassa asemassa olevalta työntekijältä uskollisuutta ja vilpittömyyttä, tekemään eron kirkkoon kuuluvien työntekijöiden ja työntekijöiden, jotka kuuluvat johonkin toiseen kirkkoon tai eivät kuulu mihinkään kirkkoon, välillä?
            
         
               2)
            
            
               Jos ensimmäiseen kysymykseen vastataan kieltävästi:
               
                           a)
                        
                        
                           Onko käsiteltävässä asiassa jätettävä soveltamatta yleisen tasa-arvolain (Allgemeines Gleichbehandlungsgesetz, jäljempänä AGG) 9 §:n 2 momentin kaltaista kansallisen oikeuden säännöstä, jonka mukaan tällainen erilainen kohtelu on perusteltua työntekijän uskontokuntaan kuulumisen vuoksi kirkon identiteetin mukaisesti?
                        
                     
                           b)
                        
                        
                           Mitä vaatimuksia sovelletaan direktiivin 2000/78/EY 4 artiklan 2 kohdan toisen alakohdan mukaan kirkon työntekijöille tai siinä mainittujen muiden organisaatioiden työntekijöille osoitettuun vaatimukseen, joka koskee uskollisuutta ja vilpittömyyttä suhteessa järjestön eetokseen?
                        
                     
         
      (1)  EYVL 2000, L 303, s. 16.